महाराष्ट्र में शिवसेना-एनसीपी-कांग्रेस सरकार बनने पर बॉलीवुड डायरेक्टर का ट्वीट, बोले- क्या मेरे जैसे 'भैया' सुरक्षित हैं...  
महाराष्ट्र में एनसीपी-शिवसेना-कांग्रेस की सरकार
बॉलीवुड डायरेक्टर ने किया ट्वीट
नई सरकार को लेकर जताए कई तरह के संदेह
महाराष्ट्र में शिवसेना (Shiv Sena)-एनसीपी (NCP)-कांग्रेस (Congress) गठबंधन की सरकार बनने जा रही है, और शिवसेना नेता उद्धव ठाकरे राज्य के मुख्यमंत्री होंगे. महाराष्ट्र (Maharashtra Govt Formation) में चार दिन तक चले हाई वोल्टेज ड्रामा के बाद ही राज्य में उद्धव ठाकरे के नेतृत्व में सरकार बनने का मार्ग प्रशस्त हो चुका है. महाराष्ट्र के घटनाक्रम को लेकर सोशल मीडिया पर रिएक्शन आने अब भी जारी हैं. महाराष्ट्र में बनने जा रही नई सरकार को लेकर बॉलीवुड डायरेक्टर विवेक रंजन अग्निहोत्री (Vivek Ranjan Agnihotri) ने ट्वीट किया है. विवेक रंजन अग्निहोत्री ने महाराष्ट्र में शिवसेना की सरकार को लेकर कई तरह के संशय भी जताए हैं.

I have a feeling he will start changing names of cities etc. Will take stupid decisions to intensify Maratha pride etc.
Will Bhaiyas like me be safe in the rule of Goonda Party? https://t.co/oiu8VfxROu

बॉलीवुड डायरेक्टर विवेक रंजन अग्निहोत्री (Vivek Ranjan Agnihotri) ने ट्वीट में लिखाः 'मुझे लग रहा है कि वे जल्द ही शहरों इत्यादि के नाम बदलना शुरू करेंगे. मराठा गर्व को और गहन बनाने के लिए वे कई मूर्खाना फैसला लेंगे. क्या मेरे जैसे भैया गुंडा पार्टी के राज में सुरक्षित होंगे?' इस तरह विवेक रंजन अग्निहोत्री ने महाराष्ट्र में नई सरकार के गठन (Maharashtra Govt Formation) को लेकर अपनी तरफ से कई संदेह जता डाले हैं. विवेक रंजन का यह ट्वीट खूब पढ़ा जा रहा है. 
विवेक रंजन अग्निहोत्री (Vivek Ranjan Agnihotri) सोशल मीडिया पर काफी एक्टिव हैं, और अकसर समसामयिक मसलों पर अपनी राय भी रखते हैं. विवेक रंजन अग्निहोत्री सीबीएफसी के सदस्य भी हैं. विवेक अग्निहोत्री की फिल्म 'द ताशकंत फाइल्स' हाल ही में रिलीज हुई थी. विवेक अग्निहोत्री ने अपने करियर की शुरुआत 'चॉकलेट' फिल्म से की थी. इसके अलावा विवेक अग्निहोत्री ने 'धन धना धन गोल' और 'हेट स्टोरी' जैसी फिल्में भी बनाई हैं.